ผมมีแผลปริที่ปลายองคชาติ เมื่อมีเพศสัมพันธ์กับเเฟน จะเกินเเผลปริที่ปลาย แรกๆเป็นบริเวณเส้นสองสลึงหลังๆมาเป็นรอบปลายองคชาติ ตอนเเรกคิดว่ามีเพศสัมพันธ์กับแฟนแรงไปแต่ช่วงหลังมาไม่มีอะไรกับแฟนก็ยังเป็นอยู่ เเค่องคชาติแข็งตัวเเล้วรูดลงก็ปริเเล้ว หลังจากนั้น 3-4 วันก็ตกตกสะเก็ด เป็นๆ หายแบบนี้ประมาณ 3 เดือนเเล้วครับผมควรรักษายังไงดี
สวัสดีค่ะ ผิวหนังบริเวณปลายอวัยวะเพศชายเป็นผิวหนังที่บอบบางค่ะ การไปถูไถบ่อยๆเช่นการมีเพศสัมพันธ์ อาจทำให้มีการถลอกหรือการอักเสบหรือติดเชื้อขี้นมาได้ง่าย การวินิจฉัยอื่นๆที่เป็นไปได้เช่นมีแผลจากโรคติดต่อทางเพศสัมพันธ์เช่น ซิฟิลิซ หนองใน แผลริมอ่อน เริมหรือหูดหงอนไก่ เป็นต้นการดูแลตัวเองเบื้องต้น งดการทำกิจกรรมทางเพศหรือการช่วยตัวเองไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ร่วมด้วยควรไปพบแพทย์หากแผลมีขนาดใหญ่ เจ็บปวดมาก มีเลือดหรือหนองไหลจากแผล มีไข้ เนื่องจากอาจเป็นสัญญาณของการติดเชื้อรุนแรง ควรได้รับยาฆ่าเชื้อ